CELEX: 32006D0302
Language: hr
Date: 2006-04-25 00:00:00
Title: 2006/302/EZ: Odluka Komisije od 25. travnja 2006. o neuvrštenju metabenztiazurona u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže tu aktivnu tvar (priopćena pod brojem dokumenta C(2006) 1653)  Tekst značajan za EGP

03/Sv. 44
            
            
               HR
            
            
               Službeni list Europske unije
            
            
               38
            
         32006D0302
   
               L 112/15
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 25. travnja 2006.
   o neuvrštenju metabenztiazurona u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže tu aktivnu tvar
   (priopćena pod brojem dokumenta C(2006) 1653)
   (Tekst značajan za EGP)
   (2006/302/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), kako je zadnje izmijenjena Direktivom Komisije 2004/20/EZ (2), a posebno četvrti podstavak članka 8. stavka 2. Direktive,
   budući da:
   
               (1)
            
            
               Članak 8. stavak 2. Direktive 91/414/EEZ predviđa da država članica tijekom razdoblja od 12 godina nakon objave te Direktive može odobriti stavljanje na tržište sredstva za zaštitu bilja koja sadrže aktivne tvari, koje nisu navedene u Prilogu I. toj Direktivi i koje su već na tržištu dvije godine nakon dana notifikacije, dok se te tvari postupno ispituju u okviru programa rada.
            
         
               (2)
            
            
               Uredba Komisije (EZ) br. 1490/2002 (3) utvrđuje detaljna pravila za provedbu druge i treće faze programa rada iz članka 8. stavka 2. Direktive 91/414/EEZ. Za aktivne tvari, za koje podnositelj prijave ne ispuni svoje obveze u skladu s ovim uredbama neće se izvršiti provjera potpunosti niti procjena dokumentacije. Za metabenztiazuron nije bila podnesena potpuna dokumentacija u propisanom vremenskom roku. Slijedom toga, ova se aktivna tvar ne bi smjela uključiti u Prilog I. Direktivi 91/414/EEZ, a države članice moraju povući sva odobrenja za sredstva za zaštitu bilja koja sadrže ovu tvar.
            
         
               (3)
            
            
               Za aktivne tvari za koje je rok prethodne obavijesti o povlačenju sredstava za zaštitu bilja, koja sadrže takve tvari kratak, potrebno je predvidjeti prijelazno razdoblje za uklanjanje, skladištenje, stavljanje na tržište i korištenje postojećih zaliha na razdoblje do najdulje dvanaest mjeseci, kako bi se postojeće zalihe mogle iskoristiti samo u jednoj sezoni rasta. U slučajevima u kojima je predviđeno dulje razdoblje za prethodnu obavijest, to se razdoblje može skratiti tako da istječe na kraju sezone rasta.
            
         
               (4)
            
            
               Za metabenztiazuron podaci su dostavljeni, a iz procjene koju je izvršila Komisija zajedno sa stručnjacima iz država članica proizlazi da postoji potreba za daljnjim korištenjem predmetne tvari. U takvim slučajevima potrebno je predvidjeti privremene mjere kako bi se omogućio razvoj zamjenskih rješenja.
            
         
               (5)
            
            
               Mjere predviđene u ovoj Odluci u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   Metabenztiazuron se ne uvrštava u Prilog I. Direktivi 91/414/EEZ.
   Članak 2.
   Države članice će osigurati da:
   
               (a)
            
            
               se odobrenja za sredstva za zaštitu bilja koja sadrže metabenztiazuron povuku do 25. listopada 2006.;
            
         
               (b)
            
            
               se od 26. travnja 2006. ne daju niti produljuju odobrenja za sredstva za zaštitu bilja koja sadrže metabenztiazuron na temelju odstupanja predviđenog člankom 8. stavkom 2. Direktive 91/414/EEZ.
            
         Članak 3.
   1.   Odstupajući od članka 2., država članica navedena u stupcu B Priloga, može zadržati odobrenja za sredstva za zaštitu bilja koja sadrže tvari navedene u stupcu A za korištenja navedene u stupcu C tog Priloga najkasnije do 30. lipnja 2009.
   Država članica koja koristi odstupanje iz prvog podstavka mora osigurati ispunjavanje sljedećih uvjeta:
   
               (a)
            
            
               daljnje korištenje se prihvaća samo ako nema štetnih učinaka za ljudsko zdravlje ili zdravlje životinja i nema neprihvatljivog utjecaja na okoliš;
            
         
               (b)
            
            
               takva sredstva za zaštitu bilja, koja ostaju na tržištu nakon 25. listopada 2006., moraju se ponovno označiti tako da odgovaraju uvjetima ograničenog korištenja;
            
         
               (c)
            
            
               moraju se uvesti sve odgovarajuće mjere za smanjenje svih mogućih rizika;
            
         
               (d)
            
            
               moraju se ozbiljno tražiti alternativne mogućnosti takvih korištenja.
            
         2.   Dotična država članica najkasnije 31. prosinca svake godine obavješćuje Komisiju o mjerama koje je poduzela za primjenu stavka 1., a posebno o mjerama poduzetim u skladu s točkama (a) do (d).
   Članak 4.
   Razdoblje počeka koje određuju države članice u skladu s odredbama članka 4. stavka 6. Direktive 91/414/EEZ mora biti najkraće moguće.
   Kad se odobrenja povlače u skladu s člankom 2. najkasnije do 25. listopada 2006., razdoblje počeka istječe najkasnije 25. listopada 2007.
   Kad se odobrenja povlače u skladu s člankom 3. stavkom 1. najkasnije do 30. rujna 2009., razdoblje počeka istječe najkasnije 31. prosinca 2009.
   Članak 5.
   Ova je Odluka upućena državama članicama.
   
      Sastavljeno u Bruxellesu 25. travnja 2006.
      
         
            Za Komisiju
         
         Markos KYPRIANOU
         
            Član Komisije
         
      
   
   
      (1)  SL L 230, 19.8.1991., str. 1.
   
      (2)  SL L 70, 9.3.2004., str. 32.
   
      (3)  SL L 224, 21.8.2002., str. 23. Uredba kako je izmijenjena Uredbom Komisije (EZ) br. 1044/2003 od 18. lipnja 2003. (SL L 151, 19.6.2003., str. 32.).
   
      PRILOG
      Popis odobrenja iz članka 3. stavka 1.
      
                  Stupac A
               
               
                  Stupac B
               
               
                  Stupac C
               
            
                  Aktivna tvar
               
               
                  Država članica
               
               
                  Korištenje
               
            
                  Metabenztiazuron
               
               
                  Belgija
               
               
                  Poriluk, grašak
               
            
                  Francuska
               
               
                  Usjevi luka
                  Krmna trava
                  Mahunasti usjevi